open-index/open-wikipedia-markdown huggingface dataset:
Traveler's Coffee

**"Traveler’s Coffee"** (ברוסית: **Трэвэлерс Кофе**, "קפה למטייל") היא רשת בתי קפה רוסית, שהוקמה בנובוסיבירסק על ידי היזמים האמריקאים כריסטופר מייקל וטרה בראון. כריסטופר פיתח את העסק עם שותפו הרוסי אנוור פירייב. לחברה רשת בתי קפה, יצרנית קפה וקונדיטוריות. חברת האם היא חברת Traveler’s Coffee Moskva, שמושבה במוסקבה.

חברת "Traveler’s Coffee" נוסדה בשנת 1997 בעיר נובוסיבירסק, אך החברה התקשתה בפתיחת סניפים ויישום רעיון לפתיחת רשת בתי קפה רוסית. רק בשנת 2000 נפתח אספרסו בר הראשון בבעלות החברה. החברה פתחה ברבות השנים למעלה מ-120 סניפים ב-53 ערים ושבע מדינות. החברה מקדמת את תחום ממכר הקפה ברוסיה והיא חברה בהתאחדות האירופית למומחיות קפה (The Speciality Coffee Association of Europe ,SCAE).
## היסטוריה
[ממוזער|right|250px|סניף Traveler’s Coffee ב[אקדמגורודוק שבמחוז נובוסיבירסק.]]
ב-24 בפברואר 2000, לאחר ניסיונות רבים, נפתח אספרסו בר הראשון של החברה ברחוב לנין 12 בנובוסיבירסק, במקום שבעבר שימש כסניף של New York Pizza. החברה השיקה רשת ייצור קפה, הראשונה מסוגה מעבר להרי אורל. ב-2001 נפתחים שני סניפים נוספים והחברה מתחילה לגדול.

בשנת 2002 החברה פתחה מרכז ייצור קפה בנובוסיבירסק וקיבלה רישוי מטעם SCAA — Specialty Coffee Association of America. בשנת 2006 החברה החלה לצאת את גבולות מחוז נובוסיבירסק ופתחה סניפים בערים רבות ברחבי הפדרציה הרוסית.

בשנת 2008 הפכה לחברה בינלאומית וחנכה סניפים בבאקו, אזרבייג'ן, במקביל לפתיחת קונדיטוריה של החברה בעיר נובוסיבירסק. בשנת 2009 החברה החזיקה 24 סניפים ובשנת 2010 פתחה סניפים במוסקבה ובסנקט פטרבורג ונכון ל-2011 כבר היו לה 50 סניפים וסניף נוסף נפתח באלמטי, קזחסטן. ב-2014 כבר הגיעה ל-94 סניפים ב-49 ערים ב-5 מדינות וב-2017 כבר גדלה ל-120 סניפים ב-53 ערים בשש מדינות.
## פעילות החברה
[200px|ממוזער|Traveler’s Coffee ב[באקו, אזרבייג'ן.]]
החברה ממתגת את עצמה כמומחית עולמית בתחום הקפה, והיא מייצרת קפה בסניפיה. החברה נחשבת למשווקת הבלעדית של Bodum ברוסיה ושל מוצרי La Marzocco. בנוסף למכירת קפה לסוגיו הרשת מוכרת מאפים, סלטים, מרקים, סנדוויצ'ים וחביתות.

החברה פתחה עשרות סניפים ברחבי העולם ולה סניפים במקומות כמו אזרבייג'ן, אוקראינה, הרפובליקה העממית של סין ובערים רבות ברוסיה כדוגמת נובוקוזנצק, סורגוט, טיומן, יקטרינבורג, טוליאטי, אומסק, נובוסיבירסק, מוסקבה, ירוסלבל, ולדיווסטוק, קרסנויארסק, סמרה, קוסטרומה, יקוטסק ועוד.

מאז 2008 החברה מפעילה סניפים בבאקו ובפרנקפורט על המיין.

כיום לרשת סניפים בשבע מדינות:
* 
* 
* 
* 
* 
* 

## ראו גם
* ציפרבלאט
* שוקולדניצה
* קרושקה קרטושקה

## קישורים חיצוניים
*  

## הערות שוליים

 
קטגוריה:רוסיה: רשתות בתי קפה
קטגוריה:רשתות מזון מהיר
קטגוריה:נובוסיבירסק
רשת רפאים

טקסט=|ממוזער|צב ים שהסתבך ברשת רפאים
**רשת רפאים** היא רשת דיג, שהושארה או נשכחה באוקיינוס על ידי דייגים. היא יכולה להיסחף בים הפתוח או להסתבך בשונית. רשתות רפאים לוכדות והורגות דגים, צבי ים, דולפינים, עופות ים ויצורים ימיים נוספים. פועלות כפי שתוכננו, הרשתות מגבילות תנועה, וגורמות רעב, פצעים, זיהומים, חנק ליצורים שצריכים לעלות על פני המים כדי לנשום - ולבסוף מוות. רשתות פלסטיק יכולות לשרוד מאות שנים לפני שיתפרקו, ובמהלכן יהרגו עוד ועוד בעלי חיים. מעריכים כי 640 אלף טון רשתות פלסטיק מושלכות לאוקיינוסים בכל שנה.

## תיאור
בסערות קשות דייגים נאלצים לעיתים לנטוש ציוד יקר, אך רוב רשתות-הרפאים מושלכות לא בשעת חירום, אלא מטעמי נוחות וחיסכון בזמן וכסף. דייגים משליכים לעיתים קרובות רשתות בלויות לים כי זו הדרך הקלה ביותר להיפטר מהן.

רבות מרשתות הרפאים הן רשתות עמידה הנפרשות לאורך מאות מטרים בים כקיר אנכי, מוחזקות על ידי שורת מצופים. כשהדייגים לא אוספים רשת כזו, מתחילים להצטבר בה עוד ועוד בעלי חיים גוססים ומתים, עד שמשקלם גורם לרשת לשקוע. בעומק הים, היצורים הלכודים מתפרקים ונאכלים, עד שהרשת מתרוקנת וחוזרת לצוף וללכוד שוב יצורים ימיים, וכן הלאה. בהתחשב באיכות הגבוהה של חבלים סינתטיים כיום, המחזור הקטלני עלול להימשך זמן רב.

הבעיה אינה רק הרשתות אלא ציוד דיג נטוש בכלל. מלכודות רפאים של סרטנים מהוות אף הן בעיה רצינית.

## השפעה סביבתית
חברות הדיג הגדולות בעולם גורמות למותם המיותר של למעלה מ-100,000 לווייתנים, דולפינים, כלבי ים, צבי-ים ועופות-ים מדי שנה באמצעות ציוד דיג שמושלך למים - כך מעריך דו"ח משנת 2018 של הארגון "הגנה עולמית לבעלי חיים" (World Animal Protection). הדו"ח מזהיר שציוד דיג משומש מחסל – הרחק מהעין ומתשומת-הלב הציבורית – את החיים בים. "רשתות רפאים הופכות לבעיה שעלולה לרוקן את האוקיינוסים מדגים", מזהיר הדו"ח. לפי מחקר מ-2013, מספר עופות המים שמתים ברשתות דיג עולה על 400 אלף בשנה.

בדיג מים עמוקים בצפון מזרח האוקיינוס האטלנטי, למשל, אובדות ומושלכות מדי שנה 25,000 רשתות. אפילו באזורים קטנים ומוגנים יחסית, כמות ציוד הרפאים הנוספת לים מדי שנה יכולה להיות עצומה. כך למשל, בשמורה הימית הלאומית של פלורידה אובדות מדי שנה 18% ממלכודות הסרטנים שמוצבות - שהן כ-90 אלף מלכודות. ההשלכות, על פי הדו"ח, הן משמעותיות והרסניות:
* עד 30% מהירידה בהיקף הדגה במינים מסוימים נובעת מ"ההרג השקט" של רשתות הרפאים.
* ציוד דיג נטוש הורג פי 4 יותר בעלי חיים מכל יתר סוגי הפסולת הימית ביחד.

הדו"ח החדש ניתח את מדיניות ניהול ציוד הדיג של 15 חברות הדיג הגדולות בעולם. הוא מצא כי אף אחת מהחברות לא נוקטת "טיפול אחראי" בציוד הדיג שלה. "זה אסון מתמשך שגורם סבל עצום, אבל כמעט אף אחד לא מדבר על זה", אומרים בארגון שערך את הדו"ח, "אם זה היה קורה על הקרקע – כבר הייתה מהומה. אבל זה תמיד מחוץ לטווח ראייה".

מחקר מקיף עליו מתבסס הדו"ח ניסה להעריך את מקורות הפלסטיק בימים ובאוקיינוסים, ומצא כי כ-70% מהפלסטיק הצף בים (בגודל נראה לעין) מקורו בציוד דיג נטוש (בעיקר רשתות ומצופי דיג, ר' טבלה S3).

מעריכים שכ-46% משטח הפסולת של האוקיינוס השקט, שדה הפלסטיק הגדול בעולם, מורכב מציוד דיג נטוש.

## קישורים חיצוניים

## הערות שוליים

קטגוריה:דיג
קטגוריה:זיהום מים
קטגוריה:סביבה
קטגוריה:איומים ומפגעים סביבתיים
רפאים
גאריק חרלמוב

**גאריק חרלמוב**, המוכר בשם הבמה **איגור יורייביץ' חרלמוב** (ברוסית: **И́горь Ю́рьевич Харла́мов**; נולד ב-28 בפברואר 1981 במוסקבה) הוא שחקן קולנוע וטלוויזיה רוסי, קומיקאי וזמר הידוע בשם הבמה **גאריק בולדוג חרלמוב** (Га́рик Бульдо́г Харла́мов). הוא השתתף בתחרות KVN בנבחרת מוסקבה ומהווה לאחד המנחים בתוכנית Comedy Club.

## ביוגרפיה
הוא נולד במוסקבה ב-28 בפברואר 1981. אמו היא נטליה איגורייבנה. בבגרותו הוריו התגרשו.

אביו, יורי חרלמוב, עזב לארצות הברית ולקח איתו את גאריק. בגיל 14 הוא התקבל לבית הספר הארנדט בשיקגו. מורו היה השחקן בילי זיין. בצעירותו מכר טלפונים סלולריים ועבד במקדונלד'ס. חמש שנים לאחר מכן חזר למוסקבה. הוא נהג לשיר ברכבת התחתית והופיע במופעי סטנדאפ בארבט.

הוא למד באוניברסיטה הממלכתית למנהל והופיע עם נבחרת מוסקבה בתחרות KVN.

בשנים 2004—2005 עבד בערוץ הטלוויזיה Muz-TV והנחה תוכניות שונות בערוצי בידור. הוא התפרסם במיוחד לאחר שהחל להנחות את התוכנית Comedy Club (בערוץ ТНТ) ושיתף פעולה עם הקומיקאי טימור בטרוטדינוב, יחד הם יצרו סרטים קומיים כדוגמת הסרט הטוב ביותר והמשכיו הסרט הטוב ביותר 2 והסרט הטוב ביותר 3, שלא זכו להצלחה מסחרית.

ביוני 2010 הנחה את התוכנית ההומור "בולדוג שואו" בערוץ NTV אך התוכנית ירדה כעבור חודש בשל נתוני רייטינג נמוכים. בדצמבר 2010 הופיע שוב ב-KVN, אחרי שהופיע קודם ב-2008.

בפברואר 2012 הביע תמיכה בולדימיר פוטין בבחירות לנשיאות 2012 ותמך בו גם בבחירות 2018.

מאפריל 2013 הופיע יחד עם טימור בטרוטדינוב בתוכנית ההומוריסטית "ח.ב." («ХБ»), ששודרה במשך 19 פרקים ומהווה תוכנית מערכונים. הוא אוהד מועדון הכדורגל צסק"א מוסקבה

### חייו האישיים
הוא היה נשוי בעבר ליוליה לשצ'נקו, בעבר אחת ממנהלי מועדוני הלילה במוסקבה, בשנים 2010-2013

בשנת 2013 נישא לכריסטינה אסמוס, שחקנית קולנוע וטלוויזיה. לשניים נולדה בת, אנסטסיה (ילידת 5 בינואר 2014). באוגוסט 2020 הם נפרדו.

## פילמוגרפיה

## קישורים חיצוניים

* 

## הערות שוליים

קטגוריה:קומדי קלאב: אישים
קטגוריה:רוסים שנולדו ב-1981
בעל חיים ישיב

[שמאל|ממוזער|250px|מין ה[ספוגיים|ספוג *[[Clathrina clathrus]]*, דוגמה לבעל חיים ישיב]]
[שמאל|ממוזער|250px|מין [הידרה (ביולוגיה)|הידרה צמודה למצע]]
**בעל חיים ישיב** (על פי האקדמיה ללשון העברית: **בעל חיים קָבִיעַ**) הוא אורגניזם חסר היכולת הביולוגית לתנועה עצמית. בעלי חיים ישיבים אינם נעים ממקומם בדרך כלל. הם יכולים לנוע כתוצאה מכוחות חיצוניים (כדוגמת זרמי מים), אבל בדרך כלל הם צמודים באופן קבוע למשהו. אורגניזמים כדוגמת אלמוגים מייצרים בעצמם את המצע שממנו הם גדלים. בעלי חיים ישיבים אחרים נצמדים לחומרים מוצקים כדוגמת סלעים, גזעי עצים מתים, או חפצים מעשי ידי אדם כדוגמת אוניות טרופות, מצופים או גוף אונייה מתחת לקו המים. כל בעלי החיים הישיבים הם חסרי חוליות, למעט גנוניים, וכמעט כולם חיים במים.

בעלי החיים הישיבים הקרובים ביותר לבעלי חוליות הם מיתרני זנב, שיש להם מיתר גבי בשלב הפגית שלהם, המכונה גם "פגית ראשנית". לעיתים קרובות, הפגיות של בעלי חיים ישיבים, כמו מיתרני זנב, חופשיות לנוע או לחיות כפלנקטון.

בעלי החיים הישיבים הידועים ביותר הם האלמוגים הבנויים בשונית. דוגמאות נוספות כוללות ספוגיים, חיטחבים וברכיופודים.

טפילים רבים נקשרים עצמם כפגית לבעלי החיים הפונדקאים שלהם והופכים לצורות ישיבות. לאחר מכן אינם יכולים עוד לעזוב את הפונדקאי. דוגמה, בעלי החיים מהמשפחה Cyamidae, מסדרת השטצדאים החיים כטפיל חיצוני על עור לווייתנים.

## בעלי חיים ישיבים למחצה
בעלי חיים ישיבים למחצה הם מינים של בעלי חיים ישיבים שאינם צריכים לזוז ממקומם בדרך כלל, אבל מסוגלים לנוע באיטיות רק בנסיבות קיצוניות. מינים רבים של צדפות ושושנות ים הם ישיבים למחצה.

## תנועתיות
לבעלי חיים ישיבים יש בדרך כלל שלב בהתפתחותם שבו הם מסוגלים לנוע בכוחות עצמם. לדוגמה, הפגית של הספוגיים מסוגלת לנוע והופכת לישיבה בבגרותה. בניגוד לכך, מינים רבים של מדוזות מתפתחים כפוליפ ישיב בתחילת מחזור החיים שלהם. במקרה של כנימת קוכיניאל, טפיל ישיב למחצה של צמחי צבריים שלב התנועה מתרחש בשלב הנימפה הצעירים עוברים למקום האכלה ומייצרים חוטי שעווה ארוכים. בהמשך הם עוברים לקצה עלה הקקטוס, שם הרוח תופסת את חוטי השעווה ומובילה את הפגיות הזעירות לפונדקאי חדש.

## רבייה
בעלי חיים ישיבים רבים, כולל ספוגים, אלמוגים והידרה, מסוגלים להתרבות ברבייה אל-זוויגית "אין סיטו" על ידי תהליך של הנצה. אורגניזמים ישיבים כמו זיפרגליים ומיתרני זנב זקוקים למנגנון כלשהו כדי להעביר את צאצאיהם לשטח חדש. זו הסיבה שהתאוריה המקובלת ביותר המסבירה את האבולוציה של שלב הפגית היא הצורך ביכולת פיזור למרחקים ארוכים.

## התקבצות
שמאל|ממוזער|250px|''Mytilus edulis'' מין ישיב של צדפות כחולות המדגים התקבצות
**התקבצות** (Clumping) היא התנהגות באורגניזמים ישיבים, שבה פרטים ממין מסוים מתאגדים ביחד, וניתן לראות אותה באוכלוסיות של שוניות אלמוגים ובאוכלוסיות של כנימת קוכיניאל. ההתקבצות מאפשרת רבייה מהירה יותר והגנה טובה יותר מפני טורפים.

## דומיננטיות בסביבות החוף
אזור הכרית בסביבות החופיות והביומות החופיות נשלט על ידי אורגניזמים ישיבים כמו צדפות. משטחים קרבונטיים גדלים כתוצאה מהצטברות שרידי השלדים של אורגניזמים ישיבים, לרוב מיקרואורגניזמים, שגורמים להשקעה של קרבונטיים באמצעות חילוף החומרים שלהם.

## הערות שוליים

קטגוריה:תנועת בעלי חיים
קטגוריה:מושגים בביולוגיה
רוקוול אינטרנשיונל

**רוקוול אינטרנשיונל** (באנגלית: **Rockwell International**) הייתה קונצרן תעשייתי אמריקאי מרכזי במחציתה השנייה של המאה ה־20, והייתה מעורבת בתעשייה אווירית וחלל, אלקטרוניקה לתעשייה ביטחונית ומסחרית, חלקי כלי רכב, מכבשי דפוס, כלי עבודה מכניים וחשמליים, שסתומים ומדידים תעשייתיים ומיכון תעשייתי. חברת **רוקוול**, אשר נוסדה על ידי קולונל ווילארד רוקוול , הפכה בסופו של דבר לקבוצה של חברות. בשיאה בשנות ה־90, **רוקוול** הייתה במקום ה־27 ברשימת ה־500 של Fortune, עם נכסים בשווי של למעלה מ־8 מיליארד דולר, מכירות בהיקף של 27 מיליארד דולר ו־115,000 עובדים.

[ימין|ממוזער|250px|מטוס [B-1 לנסר מתוצרת החברה]]

## קישורים חיצוניים

קטגוריה:יצרני מטוסים
קטגוריה:יצרני מטוסים אמריקאיים
Queering the Script

**Queering the Script** (בעברית: **קווירינג את התסריט**) הוא סרט תיעודי קנדי-להט"בי שיצא ב-2019. הסרט בוים על ידי גבריאלה זילכה (Gabrielle Zilkha). הוא הופק על ידי חברת "סרטי שפטסברי".

החל מ-ClexaCon , כנס מעריצות לנשים לסביות, ביסקסואליות, קוויריות וטרנסג'נדריות, הסרט מדבר ובוחן על הייצוג הלהט"בי בתקשורת, כולל את הדרכים בהן השפיעה האקטיביזם של המדיה החברתית על סיפור סיפורי נשים קוויריות בתרבות ובאמנות באמצעות ארגון קמפיינים נגד סיפורים טרופים כמו למשל קווירבייטינג ומיתת המיטה הלסבית.

הסרט הוקרן לראשונה בפסטיבל הסרטים הקנדי, Inside Out, ב-26 במאי 2019. כחודש לאחר מכן, הסרט הוקרן גם בפסטיבל הסרטים Outfest, שבו הודיעו כי הסרט זכה בפרס התכנון המיוחד לחופש.

## קישורים חיצוניים

## הערות שוליים

קטגוריה:סרטי 2019
קטגוריה:סרטי להט"ב קנדיים
קטגוריה:סרטי להט"ב תיעודיים
יחסי אסוואטיני–שווייץ

**יחסי אסוואטיני–שווייץ** הם היחסים הדיפלומטיים הרשמיים שבין **[[אסוואטיני|ממלכת אסוואטיני]]** לבין **[[שווייץ|הקונפדרציה השווייצרית]]**.

## היסטוריה
ממלכת אסוואטיני והקונפדרציה השווייצרית מקיימות יחסים דיפלומטיים רשמיים. על פי משרד החוץ השווייצרי: "היחסים הדיפלומטיים הרשמיים שבין שווייץ לאסוואטיני הם ידידותיים אך אינם אינטנסיביים". המסחר שבין אסוואטיני לשווייץ מוגבל מאוד וזניח. אסוואטיני נמצאת קרוב לדרום אפריקה הגדולה שעמה מתבצע סחר שווייצרי משמעותי.

יחד עם מספר פרטנרים מקומיים, שווייץ מפעילה תוכנית למיגור האיידס בקרב הצעירים בין הגילאים 10–24. נגיף ה-HIV נפוץ מאוד באסוואטיני והוא אחד מגורמי התמותה הגדולים ביותר בה. מטרת התוכנית היא להוריד את שיעור הנדבקים במחלה לצד העלאת איכות החיים של הנשאים שלה.

המועצה הפדרלית של שווייץ הכירה בעצמאותה של אסוואטיני (סווזילנד לשעבר), פרוטקטורט בריטי לשעבר, ב-1968, והאמינה עליה את השגריר השווייצרי בפרטוריה, בירת דרום אפריקה לייצוג שווייץ בפני מלך אסוואטיני.

בשנת 1986 שני אזרחים שווייצרים נחטפו באסוואטיני על ידי חברים בצבא דרום אפריקה. לאחר מאמצים דיפלומטיים שוחררו השניים ושר החוץ הדרום אפריקני התנצל על התקרית באופן אישי. על פי הלשכה השווייצרית המרכזית לסטטיסטיקה בסוף 2015 התגוררו באסוואטיני 39 תושבים שווייצרים.

## נציגויות דיפלומטיות
* אסוואטיני אינה מיוצגת בשווייץ בדרג השגרירות. אסוואטיני מיוצגת בשווייץ בדרג הקונסולרי באמצעות קונסוליה שהיא מחזיקה בציריך. אסוואטיני האמינה את שגרירותה שבבריסל, בירת בלגיה, על היחסים עם שווייץ.
* שווייץ אינה מיוצגת באסוואטיני, הן בדרג השגרירות והן בדרג הקונסולרי. שווייץ האמינה את שגרירותה שבפרטוריה, בירת דרום אפריקה, על היחסים עם אסוואטיני.

## קישורים חיצוניים
* Bilateral relations Switzerland–Eswatini, אתר משרד החוץ של שווייץ

קטגוריה:ערכים ללא קטגוריות פיזיות - יחסי חוץ
יחסי טורקיה–קזחסטן

**יחסי טורקיה–קזחסטן** הם היחסים הדיפלומטיים בין '''הרפובליקה הטורקית''' ובין '''רפובליקת קזחסטן''', אשר מתקיימים מאז 2 במרץ 1992.

## היסטוריה
לאחר התפרקות ברית המועצות הפכה טורקיה למדינה הראשונה שהכירה בעצמאותה של קזחסטן. מאז התפתחו קשרים כלכליים בין המדינות, וההשקעות הישירות בקזחסטן מטורקיה בתקופה שבין 1993 למרץ 2009 הסתכמו ביותר מ-800 מיליון דולר. 

באוקטובר 2009 נחתם הסכם שותפות אסטרטגי בין טורקיה לקזחסטן .

במאי 2012 הוקמה המועצה לשיתוף פעולה אסטרטגי קזחי-טורקי .

מחזור המסחר הכולל בשנת 2015 הסתכם ביותר משני מיליארד דולר. חברות טורקיות משקיעות בתחום המזון, הרפואה ומגזר הבנייה. לעומת זאת, נכון ליוני 2015, היו בטורקיה 482 חברות עם הון קזחי.

גם פרויקטים חינוכיים משותפים מתפתחים. בנור-סולטן (אסטנה) נפתח מרכז תרבות על שם יונוס אמרה. גם על שטחה של קזחסטן יש רשת של ליסאומים קזחים-טורקיים.
## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
פקונדו קולידיו

**פקונדו קולידיו** (בספרדית: **Facundo Colidio**; נולד ב-4 בינואר 2000 ברפאלה, שבארגנטינה) הוא כדורגלן ארגנטינאי המשחק בעמדת החלוץ בריבר פלייט.

## קריירת מועדונים
קולידיו נולד ברפאלה, שבארגנטינה, וגדל במחלקת הנוער של בוקה ג'וניורס, עד שב-20 בספטמבר 2017 עבר למחלקת הנוער של אינטר מילאנו מהסרייה א'.

ב-13 באוגוסט 2019 הושאל קולידיו לסנט טרוידן מליגת העל הבלגית. ב-25 בספטמבר ערך קולידיו את הופעת הבכורה שלו במועדון, כשנכנס בפתיחת ההארכה בניצחון 0–2 על לוון במסגרת הגביע הבלגי. ב-25 באוקטובר ערך קולידיו את הופעת הבכורה שלו בליגת העל הבלגית, כשנכנס כמחליף בדקה ה-77 בהפסד 0–4 לקורטרייק במסגרת המחזור העשירי.

ב-4 בינואר 2022 הושאל לשנה אחת לטיגרה.

ב-23 ביולי 2023 חתם בריבר פלייט עד לסוף שנת 2025, וזכה איתה בטרופאו דה קמפאונס ובסופר קאפ הארגנטינאי.

## קריירה בינלאומית
קולידיו לקח חלק עם נבחרת ארגנטינה עד גיל 20 במסגרת אליפות אמריקה הדרומית עד גיל 20 2019, בו הגיעה נבחרתו עד למשחק הגמר והפסידה לנבחרת אקוודור עד גיל 20. קולידיו ערך שלוש הופעות בטורניר.

## קישורים חיצוניים

קטגוריה:חלוצי כדורגל ארגנטינאים
קטגוריה:כדורגלנים ארגנטינאים
קטגוריה:כדורגלני אינטר מילאנו
קטגוריה:כדורגלני סינט טראודן
קטגוריה:כדורגלני טיגרה
קטגוריה:ארגנטינאים שנולדו ב-2000
Mala Santa

***Mala Santa*** (באנגלית: **Bad Saint**) הוא אלבום הבכורה של הזמרת-יוצרת האמריקאית בקי ג'י. אלבום הבכורה יצא לאור ב-18 באוקטובר 2019, על ידי חברת התקליטים סוני מיוזיק לטין. מתוך האלבום יצאו חמישה סינגלים.

באלבום נכללים שני הלהיטים "Mayores" ו-"Sin Pijama", שצברו ביחד למעלה מ-3.2 מיליארד צפיות.

## רקע, הפקה והוצאה
בשנת 2016, הוציאה בקי ג'י את השיר הראשון שלה בשפה הספרדית, "Sola". השיר זכה להצלחה, ובעקבות כך הוציאה ג'י שיר נוסף בספרדית, "Mangú". בתחילת שנת 2017, הוציאה את שירה "Todo cambió", שזכה להצלחה כאשר נכנס אל מצעד השירים הלטיניים של בילבורד. בהמשך, הוציאה את "Mayores" בשיתוף עם באד באני. השיר הפך ביחד עם "Sin Pijama", לשירה המצליח ביותר.

באפריל 2018, הוציאה ג'י ביחד עם הזמרת-יוצרת נאטי נטשה, את השיר "Sin Pijama", שהפך לאחד מהשירים הלטיניים המצליחים ביותר בכל הזמנים. באוגוסט 2018, הוציאה את השיר "Cuando Te Besé", שזכה להצלחה רבה. לאחר מכן, יצא השיר "Dollar", שצבר למעלה מ-100 מיליון צפיות ביוטיוב. באוקטובר 2019, לאחר קריירת שירה של למעלה מעשור, הודיעה ג'י כי היא תוציא את אלבום הבכורה שלה ב-18 באוקטובר 2019.

הסינגל הראשון מתוך האלבום נבחר להיות "Mayores". זאת תוך שלא הכניסה בקי ג'י לאלבום את שלושת השירים שקדמו לו. שיר הנושא מתוך האלבום הוא "Mala Santa".

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי בכורה מ-2019
קטגוריה:אלבומי בקי ג'י
קטגוריה:אלבומים בספרדית
קטגוריה:אלבומי חברת סוני מיוזיק לטין
מאושרים ביחד (סדרת טלוויזיה)

**מאושרים ביחד** (ברוסית: **Сча́стливы вме́сте**) היא סדרת טלוויזיה רוסית, ששודרה ברשת TNT משנת 2006 עד 2013. זו גרסה מחודשת לסדרת הטלוויזיה האמריקאית **[[נשואים פלוס]]**.

## מידע
במקום לגור בבית, בני בוקין גרים בקופסה בקומה העליונה של בניין קטן, בעוד בני סטפנוב גרים בתיבה מולם. לפני תחילת הסדרה, משפחת בוקין יכלו לרכוש חלק מעליית הגג של הבניין לחדרים נוספים, כך שמלבד היעדר מרתף, היעדר דלת אחורית, מוסך בבניין נפרד במקום להיות צמוד לבית ומרפסת המשמשת במקום החצר, פריסת הדירה של משפחת בוקין נראית כמו הבית של הבונדיס מסדרת הטלוויזיה המקורית. הדירה נמצאת בבלגן בשל כמה תיקונים בבית שמעולם לא הסתיימו, ובפרקים הראשונים של הסדרה אתר בנייה, שהוצב בחוץ אפשר לאנשים (ולברון, הכלב המשפחתי) להיכנס ולצאת מדירתם של בוקין ליד הבית מרפסת.

כשינוי משמעותי, במקום להיעלם כמו סבן לאחר כמה פרקים, סמה נשארת עם הבוקינים עד סוף הסדרה וההסברים המוזרים לעיתים קרובות להיעדרו מאירועים שכל המשפחה צריכה להשתתף בהם הפכו לבדיחה רצה. כמו כן, הכלב המשפחתי ברון לא מת ונשאר אותו דבר עד סוף הסדרה. הפרק *רקוויאם לבריארד המת* הותאם עם זאת, כאשר הכלב ברון נמכר לאדם עשיר במקום למות, כפי שקורה לכלב בסדרה האמריקאית.

באפריל 2008 הודיעו המפיקים כי עיבדו את כל פרקי הסדרה האמריקאית ופתחו בתחרות מקוונת בה הצופים יכלו להגיש רעיונות חדשים לפרקים. החל מה- 31 בדצמבר 2009, התוכנית חזרה עם 60 פרקים חדשים. על פי כתוביות הפתיחה של הפרקים, חלק מהפרקים החדשים נכתבו יחד עם המפיקים המקוריים של "נשואים פלוס", בעיקר ריצ'רד גורמן וקתרין גרין.

הסדרה בוטלה בשנת 2013.

## דמויות
* גנה בוקין (רוסית: Геннадий Петрович Букин) (מבוסס על אל, בגילומו של ויקטור לוגנוב)
* דאשה בוקינה (רוסית: Евдокия «Даша» Евкакиевна Букина) (מבוסס על פגי, בגילומה של נטליה בוצ'קאריובה)
* סבטלנה בוקינה (רוסית: Светлана Геннадьевна Букина) (מבוסס על קלי, בגילומה של דריה סגלובה)
* רומן בוקין (רוסית: Роман Геннадьевич Букин) (מבוסס על באד, בגילומו של אלכסנדר יאקין)
* אלנה (רוסית: Елена Владимировна Полено) ואנטולי פולין (רוסית: Анатолий Иванович Полено) (מבוסס על מרסי וג'פרסון ד'ארסי, בגילומם של יוליה זכרובה ופאבל סווינקוב)
* יבגני סטפנוב (רוסית: Евгений Варфоломеевич Степанов) (מבוסס על סטיב רוהאדס, בגילומו של אלכסיי סקירין)
* סמה בוקין (רוסית: Сёма Букин) (מבוסס על סבן, בגילומו של איליה בוטקובסקי)
* הברון בוקין (ברוסית: Барон Букин) (מבוסס על באק ומזל, בגילומו של כלב בשם באיירה)
הקומיקאי גאריק חרלמוב הופיע הופעת קמע בסדרה כטוֹסיק.

## קישורים חיצוניים

* דף הבית הרשמי 

## הערות שוליים

קטגוריה:ערוץ THT: תוכניות וסדרות
קטגוריה:קומדיות מצבים רוסיות
קטגוריה:סדרות טלוויזיה רוסיות שעלו לשידור בשנות ה-2010
קטגוריה:סדרות טלוויזיה רוסיות שעלו לשידור בשנות ה-2000
קטגוריה:תוכניות וסדרות טלוויזיה רוסיות מבוססות על פורמט זר
ברית אוניברסיטאות יורו-טק

**ברית אוניברסיטאות יורו-טק**, (באנגלית: ,The **EuroTech Universities Alliance**; בקיצור: **EuroTech**) היא ברית של שישה מוסדות להשכלה גבוהה עם דגש על טכנולוגיה, מדע והנדסה שנוסדה בשנת 2006 על ידי האוניברסיטה הטכנית של מינכן יחד עם האוניברסיטה הטכנית של דנמרק. הברית מחויבת למצוא פתרונות טכניים העוסקים באתגרים הגדולים של החברה המודרנית. בכל אחד ממוסדות ההשכלה הגבוהה, ניתן מימון לפתיחת פרויקטים שיתופיים חדשים עם שותפי הברית. לברית יש משרד משותף בבריסל שנפתח בשנת 2012, ובו יש נציג מכל מוסד לתאום קישרי אינטרטים משותפים. שיתופי הפעולה האינטנסיביים בין חברי הברית, במחקר, חינוך ובחדשנות, תומכים ביעדי צמיחה חכמה ובר-קיימא של האיחוד האירופי. נשיא יורוטק הוא תומאס הופמן.
"באמצעות קידום שיתוף הפעולה במחקר ובהשכלה וטיפוח חדשנות ויזמות משלבת השותפות את יתרונותיהן המשלימים של חברותיה למיזמים רחבי היקף ולהשפעה על החברה ועל התעשייה. השותפות פועלת להעלאת המודעות להזדמנויות שמציעים המדע והטכנולוגיה."

נכון לשנת 2022, הברית היא שותפות אסטרטגית של שש אוניברסיטאות אירופאיות מובילות במדע וטכנולוגיה (בסוגריים שנת הצטרפות לברית)**:**
* האוניברסיטה הטכנית של מינכן (TUM) (2006) 
* האוניברסיטה הטכנית של דנמרק (DTU) (2006) 
* האוניברסיטה הטכנית של איינדהובן (TU/e) (2008) 
* המכון הטכנולוגי השווייצרי לוזאן (EPFL) (2011) 
* אקול פוליטקניק בפריז (L’X) (2018) 
* הטכניון - מכון טכנולוגי לישראל (2019) 

ביולי 2025 הודיעה הנהלת האוניברסיטה הטכנית של איינדהובן על הקפאת הקשרים עם הטכניון עקב המשבר ההומניטרי ברצועת עזה במלחמת חרבות ברזל, וכן כי בכוונתה לבחון מחדש את משמעות השותפות עם הטכניון בברית האוניברסיטאות.

## ראו גם
* TU9
* אוניברסיטאס 21
* איגוד האוניברסיטאות הטכנולוגיות העצמאיות
* ברית N5T
* ברית פלוס
* הברית הבינלאומית לאוניברסיטאות מחקר
* הברית העולמית של אוניברסיטאות טכנולוגיות
* המכון הטכנולוגי ההודי
* ועידת בתי הספר האירופיים לחינוך ומחקר הנדסי מתקדם
* ליגת IDEA
* SES (אוניברסיטאות)
* רשת אוניברסיטאות עולמית
* רשת אוניברסיטאות מטאריקי

## קישורים חיצוניים
* 

#### אתרים רשמיים
* אתר ברית אוניברסיטאות יורוטק **(באנגלית)**
* אתר האוניברסיטה הטכנית של מינכן **(באנגלית)**
* אתר האוניברסיטה הטכנית של דנמרק **(באנגלית)**
* אתר האוניברסיטה הטכנולוגיה של איינדהובן **(באנגלית)**
* אתר המכון הטכנולוגי השווייצרי לוזאן **(באנגלית)**
* אתר אקול פוליטקניק בפריז **(באנגלית)**
* אתר הטכניון

#### אתרי מדיה ועיתונות
* אתר ברית אוניברסיטאות יורו-טק ביוטיוב **(באנגלית)**
* אתר ברית אוניברסיטאות יורו-טק ברשת החברתית טוויטר **(באנגלית)**

## הערות שוליים

*
קטגוריה:אוניברסיטאות ומכללות
קטגוריה:אוניברסיטאות ומכללות לפי מדינה
לאונרדו באלרדי

**לאונרדו חוליאן באלרדי רוסה** (בספרדית: **Leonardo Julián Balerdi Rosa**; נולד ב-26 בינואר 1999 בויז'ה מרסדס שבארגנטינה) הוא כדורגלן ארגנטינאי המשחק בעמדת הבלם באולימפיק מרסיי.

## קריירת מועדונים
### בוקה ג'וניורס
קולידיו נולד בויז'ה מרסדס שבארגנטינה וגדל במחלקת הנוער של בוקה ג'וניורס, אליה הגיע ממחלקת הנוער של ספורטיבו פויירדון. ב-27 באוגוסט 2018 ערך באלרדי את הופעת הבכורה שלו במועדון, כששיחק 90 דקות בתיקו 0–0 מול הורקאן במסגרת המחזור השלישי בליגת העל הארגנטינאית. בסך הכל ערך קולידיו חמש הופעות בבוקה ג'וניורס במסגרת ליגת העל הארגנטינאית.

### בורוסיה דורטמונד
ב-2019 חתם באלרדי על חוזה לארבע שנים וחצי בבורוסיה דורטמונד מהבונדסליגה. לפי דיווחים בארגנטינה, בורוסיה דורטמונד שילמה לבוקה ג'וניורס 15 מיליון אירו עבור הבלם, ועשויה לשלם שני מיליון אירו נוספים בתנאים מסוימים. ב-1 באפריל 2019 ערך באלרדי את הופעת הבכורה שלו בבורוסיה דורטמונד II, קבוצת המילואים של המועדון, המשחקת בליגה הגרמנית הרביעית, כששיחק 90 דקות בהפסד 0–2 לפ.צ. קלן II במסגרת המחזור ה-27 בליגה הגרמנית הרביעית. ב-6 באפריל הבקיע באלרדי את שער הבכורה שלו בקבוצה, בניצחון 0–3 על הרקנראט במסגרת המחזור ה-28 בליגה.

### מארסיי
ב-21 ביולי 2020, הושאל באלרדי לשנה לאולימפיק מרסיי מהליגה הצרפתית. ב-3 ביולי 2021 חתם בלארדי באופן קבוע במרסיי לחמש שנים.

## קריירה בינלאומית
קולידיו לקח חלק עם נבחרת ארגנטינה עד גיל 20 במסגרת אליפות אמריקה הדרומית עד גיל 20 2019, בו הגיעה נבחרתו עד למשחק הגמר והפסידה לנבחרת אקוודור עד גיל 20. קולידיו ערך הופעה אחת בטורניר.

ב-11 בספטמבר 2019 ערך בלארדי את הופעת הבכורה שלו בנבחרת ארגנטינה הבוגרת, כשנכנס כמחליף בדקה ה-83 בניצחון 0–4 על נבחרת מקסיקו במשחק ידידות.

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:בלמי כדורגל ארגנטינאים
קטגוריה:כדורגלני בוקה ג'וניורס
קטגוריה:כדורגלני בורוסיה דורטמונד
קטגוריה:כדורגלני אולימפיק מרסיי
קטגוריה:כדורגלני נבחרת ארגנטינה
קטגוריה:ספורטאים ארגנטינאים בגרמניה
קטגוריה:ספורטאים ארגנטינאים בצרפת
קטגוריה:ארגנטינאים שנולדו ב-1999
נפאל (שיר)

**נפאל** הוא פזמון שכתבה רחל שפירא, הלחין אריאל זילבר וביצעה גלי עטרי. השיר יצא לאור בשנת 1988.

## רקע
השיר נכתב בשנת 1981 אך הוקלט על ידי עטרי רק שבע שנים מאוחר יותר, ונכלל באלבומה "צעד אחד לפני הנהר" בעיבודו של אילן וירצברג.

מילות השיר מתארות אגדה על ימי הגאולה בהם פסלים יתעוררו לחיים, ציפור האבן תעוף לשמיים ופילי האבן ישתו מים מהמזרקה. ההרים המוזכרים הם הרי ההימלאיה. במצעד הפזמונים העברי השנתי לשנת תשמ"ח (1988) של רשת ג' דורג השיר במקום השני.

## על השיר
שמאל|ממוזער|200px|פסלו של המלך יוגאנארנדרה מאלה  בכיכר פאטן דורבאר, מאחוריו מפוסל נחש ועליו ציפור אבן. לפי אגדה מקומית, כל עוד פסל הציפור ניצב על העמוד, יש סיכוי שהמלך יחזור ביום מן הימים, ולכן חלון המקדש ליד העמוד לעולם נשאר פתוח.
רחל שפירא מעולם לא ביקרה בנפאל, ואת ההשראה לדמויות בשיר כגון "ציפור האבן" והפילים קיבלה מבדל אגדה נפאלית ששמעה ולא מפסל קיים, והוא נכתב הרבה לפני שתרמילאים ישראלים החלו להגיע לנפאל החל משנות התשעים. עם זאת, מטיילים ישראלים שביקרו בכיכר פאטן דורבאר  שבעיר הנפאלית לליטפור הבחינו כי בכיכר מצויים פסלי חיות, בהן גם ציפור אבן ופילים, והחלו לקשר את השיר לכיכר; ובסיורים לתיירים ישראלים בכיכר נוהגים להציג את הפסלים כפסלים מהשיר של שפירא. הכיכר נפגעה ברעידת אדמה בשנת 2015, אך ציפור האבן שוחזרה לאחר מכן.

## קישורים חיצוניים
* 
* 
* לדף השיר, באתר הספרייה הלאומית

## הערות שוליים

קטגוריה:שירי גלי עטרי
קטגוריה:שירים בעברית
קטגוריה:שירים שהולחנו על ידי אריאל זילבר
קטגוריה:שירים שנכתבו על ידי רחל שפירא
קטגוריה:שירים על אסיה
רוסיה שלנו: ביצי הגורל

**רוסיה שלנו: ביצי הגורל** (ברוסית: **Наша Russia. Яйца судьбы**) הוא סרט קומדיה רוסי משנת 2011 בבימויו של גלב אורלוב, המהווה המשך לסדרת המערכונים הקומית "רוסיה שלנו". הסרט היה הסרט הגדול ביותר של שנת 2010 ברוסיה כשהרוויח 22.2 מיליון דולר לעומת תקציב הפקה של 2 מיליון דולר בלבד.

## עלילה
הסיפור מתחיל בוויקטור מריאנוביץ' ריבאבקין, המיליארדר העשיר ביותר במוסקבה. בבעלותו היו ביצי הזהב של ג'ינגיס חאן, שהביאו לו עושר וכוח. הוא היה מראה אותם למשפחתו וחבריו, אולם לאחר מכן הוא הרג אותם כדי שלא יספרו לאיש את סודו. לאחר שרצח את כולם, הוא החליט לבצע תיקונים ושיפוץ באחוזתו מאחר שעקבות הקליעים פגעו בקירות הבית. המשפץ ליאוניד מקבל את הפקודה לשפץ הדירה.

רבשאן ודז'משוט הם פועלים טג'יקים שמגיעים למוסקבה לביצוע השיפוצים באחוזתו של מריאנוביץ'. כשהם שם, מהגרי העבודה קורעים ומחריבים פריטי פנים יקרים ומוצאים את מקום המסתור של ביצי הזהב של ג'ינגיס חאן. כשהם שומעים בטלוויזיה על תאונה עם מיניבוס, הם חושבים שהבוס שלהם בצרות ומתחילים לחפש אותו ברחבי העיר. הם מצליחים להפסיד את כספו בהגרלה, אך לאחר שגנבו מכונית מהקזינו הם מבקרים בתאגיד של אוליגרך אחר, אולג רוברטוביץ' ומשמידים את הקריירה של זמר האופרה הרוסי ניקולאי בסקוב. בהמשך הם מגיעים למכון סקליפוסובסקי, קוברים שלד עם בגדי הבוס שלהם ונלחמים נגד "בוס הזומבים", מביסים את ויקטור מריאנוביץ', משיגים את ביצי הגורל היקרים וחוזרים לביתם.

## שחקנים ודמויות
* סרגיי סבטלאקוב - לאוניד, "הבוס" / איוואן דולין ההומו / סיפון חסר הבית / סלביק המתבגר / סניאצ'נה דניסובנה המורה / מפקח משטרת התנועה לפטייב / סרגיי יורייביץ' ביליאקוב
* מיכאיל גלוסטיאן - רבשאן / בירד חסר הבית / דימון המתבגר / אליונה
* ואלרי מגדיאש - ג'משוט
* ויקטור ורז'ביצקי - ויקטור מריאנוביץ' ריבאבקין
* אלכסנדר סמצ'ב - ביזון

## ביקורת
הסרט הוחרם ונאסר להקרנה בטג'יקיסטן בטענה שהדמויות הראשיות שמות ללעג את מהגרי העבודה הטג'יקים המגיעים למוסקבה.

## קישורים חיצוניים

## הערות שוליים

קטגוריה:סרטים ברוסית
קטגוריה:סרטי 2010
קטגוריה:סרטי קומדיה רוסיים
סמיון סלפאקוב

**סמיון סרגייביץ' סלפאקוב** (ברוסית: **Семён Серге́евич Слепако́в**; נולד ב-23 באוגוסט 1979 בפיאטיגורסק) הוא מפיק יהודי-רוסי, תסריטאי וקומיקאי שהיה בעבר קפטן נבחרת פיאטיגורסק בתחרות KVN. הוא יחד עם שני קומיקאים אחרים יצר את התוכנית "רוסיה שלנו", את הסדרה "המתמחים" וסדרות הטלוויזיה, "אוניבר", "אוניבר: מעונות חדשים", "סשה טניה", "מעצר בית" ועוד. גילם תפקיד קומי בסרט "רוסיה שלנו: ביצי הגורל".

## קורות חיים
סרגיי נולד לסרגיי סמיונוביץ' סלפאקוב, כלכלן במקצועו, פרופסור במכון לשירות, תיירות ועיצוב בפיאטיגורסק (המהווה לסניף של האוניברסיטה הפדרלית של צפון הקווקז). אמו — מרינה בוריסובנה סלפאקובה, פילוסופית ובוגרת אוניברסיטת פיאטיגורסק. סבא רבה שלו הוא יעקב קוסטיוקובסקי, דרמטורג ותסריטאי סובייטי. יהודי במוצאו.

סרגיי הוא בוגר הפקולטה לשפות זרות של אוניברסיטת פיאטיגורסק והתמחה כמתרגם מצרפתית. ב-2003 למד כלכלה.

## קריירה
בשנים 2000–2004 היה קפטן נבחרת פיאטיגורסק ב-KVN. ב-2004 נבחרתו זכתה באליפות ליגת KVN ומאז 2005 הוא מתגורר במוסקבה. ב-2006 החל להופיע בקומדי קלאב יחד גם גאריק מרטירוסיאן, ומפיק ערוץ TNT אלכסנדר דולריין ביישום הפרויקט רוסיה שלנו, בהתבסס על בריטניה הקטנה הבריטית. הופיע כשופט בתוכנית קומדי באטל.

ב-2008 כתב והפיק את הסדרה "אוניבר" והיה שותף בהפקת התוכנית "ח.ב." בכיכובם של גאריק חרלמוב וטימור בטרוטדינוב. ב-2010 הופיע בהופעת קמע כמאבטח בסרט הקומי "רוסיה שלנו: ביצי הגורל" שגם הפיק.

באוגוסט 2018 הועלתה הסדרה "מעצר בית" בשרתי Premier, סדרה שנוצרה פרי מוחו של סלפאקוב עצמו וזכתה להצלחה ולפופולריות רבה בקרב הצופים. היה שותף גם להפקת הסדרה "שנת התרבות", התוכנית "היו זמנים ברוסיה" ונחשב לאחד התסריטאים והמפיקים המוצלחים בשוק הטלוויזיה הרוסי.

במהלך התפרצות נגיף הקורונה ברוסיה כתב את הסדרה "ימים מקוללים". בינואר 2021 הביע תמיכה ב וספג ביקורת מבכירים בממשלת רוסיה. בשנת 2022, בעקבות מלחמת אוקראינה–רוסיה עלה לישראל. בינואר 2023 פרסם שיר שבו אם בוכה על כך שבנה בן השלוש טרם הגיע לגיל גיוס, בנה האמצעי נמלט לאירופה ובנה הבכור נהרג בחזית המלחמה. השיר עורר סערה ציבורית במהלכו ועדת החקירות של רוסיה פתח בחקירה נגדו.

## חיים אישיים
מאז 30 באוגוסט 2012 נשוי לקרינה, משפטנית במקצועה. ב-2020 השניים התגרשו.

## קישורים חיצוניים

* 

* slepakov.ru

## הערות שוליים

קטגוריה:קומיקאים יהודים
קטגוריה:בארדים יהודים
קטגוריה:בארדים רוסים
קטגוריה:תסריטאים יהודים
קטגוריה:תסריטאים רוסים
קטגוריה:מפיקי טלוויזיה יהודים
קטגוריה:מפיקי טלוויזיה רוסים
קטגוריה:מפיקים יהודים
קטגוריה:מפיקים רוסים
קטגוריה:קומדי קלאב: אישים
קטגוריה:אנשים שהוכרזו ברוסיה כ"סוכנים זרים"
קטגוריה:רוסים שנולדו ב-1979
יחסי אריתריאה–שווייץ

**יחסי אריתריאה–שווייץ** הם היחסים הדיפלומטיים הרשמיים שבין **[[אריתריאה|מדינת אריתריאה]]** לבין **[[שווייץ|הקונפדרציה השווייצרית]]**.

## היסטוריה
מדינת אריתריאה והקונפדרציה השווייצרית מקיימות יחסים דיפלומטיים רשמיים. על פי משרד החוץ השווייצרי היחסים בין המדינות הם "לא אינטנסיביים בכלל" כאשר המסחר הכללי בין המדינות יכול להגיע עד שני מיליון פרנקים שווייצריים מדי שנה (מעט מאוד בהתחשב בגודלה של המדינה).

באמצע המאה התשע עשרה, האזרח השווייצרי וורנר מוצינגר שנעשה מוכר יחסית במדינתו כמגלה ארצות חי באזורים שונים באריתריאה למשך עשרים שנים. מוצינגר עבד בשירות צרפת, הממלכה המאוחדת ומצרים כדי לעזור להם במלחמה שנערכה במקום נגד האימפריה האתיופית.

במהלך מלחמת העצמאות האריתראית סיפקה שווייץ מקום מפלט לאזרחים רבים אשר נקלעו לקרבות.

אריתראיה הייתה חלק מאתיופיה עד משאל עם שנערך על עצמאותה בשנת 1993. שווייץ קידמה את משאל העם והייתה אחת משש משקיפות מטעם שליחות של האומות המאוחדות המשגיחה על ההצבעה. שווייץ כוננה יחסים דיפלומטיים רשמיים עם אריתריאה מספר ימים לאחר שקיבלה את עצמאותה ביוני 1993.

שני הסכמים בילטרליים נחתמו בין שתי המדינות ב-1999 נחתם הסכם בין שתי המדינות על תנועה אווירית וב-2002 נחתם הסכם בין שתי המדינות על מאזן התשלומים של שווייץ לאריתריאה לצורך עזרה. מאז שנות השמונים של המאה העשרים מספקת שווייץ עזרה הומניטרית לאריתריאה.

## נציגויות דיפלומטיות
* אריתריאה אינה מיוצגת בשווייץ בדרג השגרירות. אריתריאה מיוצגת בשווייץ בדרג הקונסולרי באמצעות שתי קונסוליות שהיא מחזיקה בערים ז'נבה, וציריך.
* שווייץ אינה מיוצגת באריתריאה בדרג השגרירות. שווייץ מיוצגת באריתריאה בדרג הקונסולרי באמצעות קונסוליה רשמית שהיא מחזיקה באסמרה, בירת המדינה.

## קישורים חיצוניים
* Bilateral relations Switzerland–Eritrea, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
חסרי בושה (סדרת טלוויזיה, 2017)

**חסרי בושה** (ברוסית: **«Бесстыдники»**) היא סדרת טלוויזיה רוסית מסוגת דרמה קומית, ששודרה בערוץ NTV. הסדרה מבוססת על הסדרה הבריטית "לגדול בלי בושה" ששודרה בערוץ 4 הבריטי והסדרה האמריקאית "חסרי בושה".

צילומי הסדרה נערכו בשצ'לקובו שבפרברי מוסקבה, חלק מהסצנות צולמו במוסקבה. הסדרה הופקה בשיתוף פעולה בין ערוץ הטלוויזיה NTV וחברת Start.ru.

## עלילה
עלילת הסדרה מתרחשת בעיירה ממונובו בפרברי מוסקבה. גושה גרוזדב הוא אב יחיד ועצלן המתגורר עם משפחתו בבית שלא ראה שיפוץ גדול מזה זמן רב. הגיבור זנח את עצמו לפני זמן רב ולא אכפת לו כלל מהילדים הרבים (חמישה) שיש לו ולכן בתו הבכורה קטיה לוקחת עליה את משק הבית וחינוך האחים והאחיות הצעירים יותר. הם חווים מצבים קומיים רבים שיוכיחו שוב ושוב כי אין דבר חשוב יותר ממשפחה.

## שחקנים ודמויות

## קישורים חיצוניים
* 

* "חסרי בושה" באתר חברת ההפקות Cinemechanics

קטגוריה:סדרות טלוויזיה רוסיות שעלו לשידור בשנות ה-2010
קטגוריה:NTV: תוכניות וסדרות
קטגוריה:תוכניות וסדרות טלוויזיה רוסיות מבוססות על פורמט זר
קטגוריה:שירות הווידאו START: תוכניות וסדרות
אני גרה מול המים

"**אני גרה מול המים**" המוכר גם בשם "גרה מול המים" הוא סינגל ראשון מתוך האלבום רמזים של הזמרת-יוצרת הישראלית ריטה, שיצא לאור ביוני 2007. השיר נכתב על ידי יוסי בנאי, הולחן על ידי ענבל סמדר ועובד על ידי סמדר, עברי לידר וליאת בנטוב.

במקור השיר בוצע על ידי בנאי בלחנו של יונתן בר גיורא, ונכלל באלבום אולפן האחרון שלו "לאט" משנת 2001 ונקרא בשם "אני גר מול המים".

בינואר 2024 ביצע אריק סיני את השיר במסגרת התמודדותו ב"כוכב הבא לאירוויזין 2024".

## פרשנות

## מיקומי שיא

## רשימת השמעה

## ביקורות

## קישורים חיצוניים

* 
* לדף השיר באתר הספרייה הלאומית

## הערות שוליים

קטגוריה:שירי ריטה
קטגוריה:שירים בעברית
קטגוריה:שירים שהופקו על ידי עברי לידר
קטגוריה:שירים על אוקיינוסים וימים
קטגוריה:סינגלים בהוצאת הד ארצי
אחרי שאהב

"**אחרי שאהב**" הוא סינגל שני מתוך האלבום רמזים של הזמרת-יוצרת הישראלית ריטה, שיצא לאור באוקטובר 2007. השיר נכתב על ידי יהונתן גפן, הולחן על ידי רמי קליינשטיין ועובד על ידי עברי לידר, עמיר רוסיאנו, יונתן פריג', גלעד שמואלי, אייל שחר, עדיאל גולדשטיין ועילי בוטנר.

## ביקורות

## רשימת השמעה

## מיקומי שיא

## קישורים חיצוניים

* 
* 
* לדף השיר באתר הספרייה הלאומית

## הערות שוליים

קטגוריה:שירי ריטה
קטגוריה:שירים בעברית
קטגוריה:שירים שנכתבו על ידי יהונתן גפן
קטגוריה:שירים שהולחנו על ידי רמי קלינשטיין
קטגוריה:שירים שהופקו על ידי עברי לידר
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הד ארצי
דמיטרי חרוסטליוב

**דמיטרי יורייביץ' חרוסטליוב** (ברוסית: **Дми́трий Ю́рьевич Хрусталёв**, נולד ב-16 באפריל 1978 בלנינגרד, ברית המועצות) הוא מנחה, זמר, מפיק ושחקן קולנוע וטלוויזיה רוסי. התחרה ב-KVN ונודע שם כחקיינו של נשיא רוסיה ולדימיר פוטין.

בשנים 2013–2022, השתתף בתוכנית האירוח הלילית "אורגנט בערב" בערוץ 1 הרוסי עם איוואן אורגנט.

## ביוגרפיה
ממוזער|275px|חרוסטליוב בהצגה.
דמיטרי חרוסטליוב נולד בלנינגרד ב-20 בפברואר 1979, מילדותו עסק בריקודי עם. לאחר שסיים את לימודי בית הספר הוא התקבל לאוניברסיטת סנקט פטרבורג לחקלאות שבפושקין במחוז לנינגרד. בשנות לימודיו בבית הספר התמודד בתחרות ה-KVN. מאוחר יותר התקבל לפקולטה לכלכלה באוניברסיטה הממלכתית לרכיבי אוויר וחלל סנקט פטרבורג וסיים כשבידו הכשרה כמנהל בתחום המדע והחינוך.

מאז 1998 ייצג את נבחרת סנקט פטרבורג ב-KVN הוא היה קפטן הקבוצה וזכה איתה בגביע מוסקבה 1998 והעפיל לגמר הליגה הבכירה של KVN בשנת 1999 וב-2003 זכה בהרכב נבחרת בשם "נבחרת ברית המועצות" בגביע הקיץ של KVN.

בשנת 2007, לאחר הפסקה מהופעות טלוויזיוניות השתתף בקומדי קלאב וב-2008 הצטרף לצוות קומדי וומן. ב-2013 החל להשתתף בתוכנית האירוח הלילית "אורגנט בערב" כמנחה משני לצד איוואן אורגנט. באפריל 2014 הנחה את המופע "מועדון הסנטדאפ הלנינגרדי" (Ленинградский Stand-up клуб) בערוץ CTC והנחה תוכניות שונות בערוץ הראשון.

באוקטובר 2018 ניסה את כוחו בתיאטרון והופיע בהצגה "מעבר לשתי ארנבות", בתיאטרון השירה הרוסית במוסקבה.

באוקטובר 2020 לוהק לדובב את דמותו של הארנב בהפקה מחודשת לתוכנית "נוּ, פּוֹגוֹדִי!".

באוקטובר 2022 החל להנחות תוכנית בוקר בידורית בערוץ 1 הרוסי בשם "מצ'טאליון".
## בריאות
בנובמבר 2020 אושפז בטיפול נמרץ בבית החולים מספר 40 בססטרורצק, סנקט פטרבורג לאחר שמצבו הרפואי החמיר בפתאומיות בנסיעה לאמו ברפינו, שבדרום העיר. הוא שוחרר בהמשך למנוחה בביתו לאחר שאובחן כסובל מעומס יתר וכי עליו לנוח.

## פילמוגרפיה

## קישורים חיצוניים

## הערות שוליים

קטגוריה:שדרני רדיו וטלוויזיה רוסים
קטגוריה:שחקני קולנוע וטלוויזיה רוסים
קטגוריה:סגל ערוץ 1 הרוסי
קטגוריה:קומיקאים רוסים
קטגוריה:רוסים שנולדו ב-1979
MIPCOM

**MIPCOM** (צרפתית: **Marché International des Programs de Communication**) הוא תערוכת סחר שנתית המתקיימת בעיירה הצרפתית קאן, באופן מסורתי בחודש אוקטובר במשך 4 ימים. התערוכה מאורגנת על ידי Reed MIDEM, חברת בת של Reed Exhibitions, והיא נערכת מאז 1985. בשנת 2011 השתתפו בו 1,700 חברות מ-104 מדינות, וכ-12 אלף מבקרים.
## פעילות
האירוע מכוון לתעשיית הטלוויזיה, בה משתתפים בעיקר נציגי רשתות טלוויזיה וחברות הפקה, המשתמשים באירוע כשוק כדי לקנות ולמכור תוכניות ופורמטים חדשים להפצה בינלאומית, כמו גם ידוענים לקידום תוכניות.

האירוע כולל גם מצגות מרכזיות ופאנלים, בהם מציגים נציגי תעשייה, ודנים במגמות ופיתוחים חדשים בתחום הטלוויזיה. בנוסף, MIPCOM משמש גם להקרנות בכורה של תוכניות טלוויזיה. במסגרת התערוכה גם מחולקים פרסים שונים, בהם גם זכו נציגים מישראל. סמנכ"ל התוכן של שידורי קשת, רן תלם, קיבל את פרס ה"פורמט טרנדסטר" בשנת 2014. ב-2015 זכה מנכ"ל קשת אבי ניר בפרס התרומה לתוכן, במסגרת פרסי החדשנות של הפסטיבל.

לפני MIPCOM מתקיים אירוע ספין-אוף המכונה **MIPJunior** המוקדש אך ורק לתעשיית הטלוויזיה לילדים. 

ל-MIPCOM יש גם אירוע אחות, MIPTV Media Market, שהוא פורמט דומה גם בקאן על ידי אותם מארגנים, הנערך במחצית השנייה של השנה (בדרך כלל אפריל). 

בתערוכה משתתפות בקביעות חברות תוכן והפקה מישראל, המשווקות בו תוכניות טלוויזיה, סרטי טלוויזיה ופורמטים לשידור ברחבי העולם. 

## קישורים חיצוניים

*  
* אתר רשמי של MIPJunior 
* 
* 
* 
* 

## הערות שוליים

קטגוריה:קאן
קטגוריה:תערוכות
קטגוריה:צרפת: טלוויזיה
Greatest Hits (אלבום של מריה קארי)

**Greatest Hits** (בעברית: **אוסף הלהיטים**) הוא אלבום הלהיטים השני של הזמרת מריה קארי. אלבום הלהיטים יצא לאור ב-4 בדצמבר 2001 על ידי חברת התקליטים קולומביה רקורדס. מתוך אלבום הלהיטים יצא הסינגל היחיד "Never Too Far/Hero Medley".

אלבום הלהיטים מכיל שני דיסקים כאשר הדיסק הראשון מכיל להיטים של הזמרת מתחילת הקריירה שלה בשנת 1990 ועד שנת 1995 ואילו הדיסק השני מכיל שירים של הזמרת משנת 1996 ועד שנת 2000. בשנת 2011 אלבום הלהיטים יצא מחדש בשם The Essential Mariah Carey.

## רקע
בניגוד לאלבום האוסף הקודם שלה  אשר כלל רק שירים שלה שהגיעו למקום הראשון בארצות הברית, אלבום זה גם הכיל שירים של הזמרת אשר לא הגיעו למקום הראשון בארצות הברית כמו: "Can't Let Go", "" ו-"Without You" לצד שירים שכן הגיעו למקום הראשון כמו "Vision of Love", "" ו-"Fantasy".

ב-11 בדצמבר יצא הסינגל הראשון והיחיד מהאלבום "Never Too Far/Hero Medley" אשר כולל מיזוג של השירים "Never Too Far" ו-"Hero". האלבום זכה להצלחה מסחרית גדולה, נכון לנובמבר 2018 מכירותיו עומדות על 1,230,000 עותקים בארצות הברית ו-5 מיליון עותקים בכל העולם.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי אוסף של מריה קארי
קטגוריה:אלבומי אוסף באנגלית
קטגוריה:אלבומים שהופקו על ידי ג'רמיין דופרי
קטגוריה:אלבומים שהופקו על ידי וולטר אפאנאסייף
קטגוריה:אלבומים שהופקו על ידי ריק וייק
קטגוריה:אלבומי פלטינה משולשת באוסטרליה
קטגוריה:אלבומי חברת קולומביה רקורדס
הראבאלאנית

**הראבאלאנית** היא שפה דראווידית דרומית שבטית המדוברת במחוז קומבאטורה שבקרלה ובמחוז פאלאקאד, שבטמיל נאדו, שבהודו על ידי שבט ההראבאלאן. יש דמיון של כ-91% בין ההראבאלאנית שמדוברת בקרלה לבין זו שמדוברת בטמיל נאדו. כ-3,890 מדוברי השפה גרים בקרלה וכ-1,560 בטמיל נאדו. כיום השפה מדוברת פחות על ידי הדור הצעיר, והילדים לומדים טמילית כשפה ראשונה. השפה דומה ב-71% - 74% לטמילית, ב-59% - 77% לאירולה וב-77% - 86% למאלאסאר.

## הערות שוליים

קטגוריה:הודו: שפות
קטגוריה:שפות דראווידיות
הולייה

**הולייה** או **גולארי** (באנגלית: **Holiya**; גם **Golari**) היא שפה דראווידית דרומית המדוברת במאדהיה פרדש, מהאראשטרה וקרנאטקה, שבהודו. רוב דוברי השפה אינם יודעי קרוא וכתוב; רק כ-5% מדוברי השפה יודעים קרוא וכתוב בקאנדה, שהיא השפה המדוברת באופן יומיומי על ידם, ופחות מ-1% יודעים קרוא וכתוב בהולייה.

## הערות שוליים

קטגוריה:הודו: שפות
קטגוריה:שפות דראווידיות
Valiente

***Valiente*** (בעברית: **אמיץ**) הוא אלבום האולפן ה-15 של הזמרת-יוצרת המקסיקנית, טליה. האלבום יצא לאור ב-9 בנובמבר 2018, על ידי חברת התקליטים סוני מיוזיק לטין. את האלבום הקליטה טליה בין 2017 ל-2018.

האלבום הגיע למקום השביעי במצעד האלבומים הלטיניים, והראשון במצעד אלבומי הפופ הלטיניים.

## רקע
ב-1 ביוני 2018, הוציאה טליה לאור את הסינגל הראשון מתוך האלבום "No Me Acuerdo", ביחד עם הזמרת-יוצרת נאטי נטשה. השיר זכה להצלחה בינלאומית תוך שנמכר בלמעלה משני מיליון עותקים בעולם, כש-800,000 מתוכם במקסיקו. קליפ השיר צבר למעלה ממיליארד צפיות. בהמשך, יצא לאור הסינגל השני "Me Oyen, Me Escuchan", שזכה להצלחה נאה ואחריו יצא הסינגל השלישי "Lento", שזכה להצלחה רבה גם כן, כאשר צבר למעלה מ-100 מיליון צפיות.

הסינגל הרביעי "Lindo Pero Bruto", יצא לאור ב-29 בינואר 2019, ובו מתארחת הזמרת לאלי אספוסיטו. בדומה לקודמיו, גם הוא זכה להצלחה. במאי 2019, יצא לאור הסינגל החמישי "Qué Ironía", שזכה להצלחה נאה, ולאחר מכן יצא השיר "Ahí" כסינגל השישי מתוך האלבום.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי טליה
קטגוריה:אלבומים בספרדית
קטגוריה:אלבומים שהופקו על ידי אדגר באררה
קטגוריה:אלבומי פלטינה כפולה ומעלה בארצות הברית
קטגוריה:אלבומי חברת סוני מיוזיק לטין
הפעם

"**הפעם**" הוא סינגל שלישי מתוך האלבום רמזים של הזמרת-יוצרת הישראלית ריטה, שיצא לאור בדצמבר 2007 ומלווה בוידאו קליפ שביים רומן לינסקי. השיר נכתב והולחן על ידי עברי לידר ועובד על ידי לידר ועדיאל גולדשטיין.

## מיקומי שיא

## רשימת השמעה

## קישורים חיצוניים

* 
* 

* לדף השיר באתר הספרייה הלאומית

## הערות שוליים

קטגוריה:שירי ריטה
קטגוריה:שירים בעברית
קטגוריה:שירים שנכתבו על ידי עברי לידר
קטגוריה:שירים שהופקו על ידי עברי לידר
קטגוריה:סינגלים בהוצאת הד ארצי
The Woman in Me

***The Woman in Me*** (בעברית: "**האישה שבי**") הוא אלבומה השני של הזמרת שאניה טוויין. האלבום יצא ב-7 בפברואר 1995. הצלחתו חסרת התקדים של האלבום היוותה את הפריצה של טוויין לעולם המוזיקה לאחר אלבומה הקודם אשר ספג הצלחה בינונית.

בשנת יציאתו הוא מכר 4 מיליון עותקים בלבד ונכון להיום מכירותיו עומדות על כ-20 מיליון עותקים מה שהופך אותו לאחד מהאלבומים הנמכרים ביותר בהיסטוריה. בארצות הברית הוא קיבל מעמד יהלום על מכירות של 12 מיליון עותקים נכון לדצמבר 2000 ואף דורג במקום ה-38 ברשימת האלבומים המצליחים ביותר בשנות ה-90 של בילבורד. באלבום זה בניגוד לאלבומה הקודם קיבלה טוויין את ההזדמנות להיות יותר מעורבת בכתיבת שיריה ובכך יצא כי כל שירי האלבום נכתבו על ידה ועל ידי רוברט ג'ון "מאט" לאנג אשר היה בן זוגה באותה תקופה ולימים הפך לבעלה.

## רקע
בתקופת יציאת אלבומה הראשון טוויין לא זכתה להכרה גדולה והופיעה במקומות קטנים בארצות הברית בלבד כדי לקדם את עצמה. אך טוויין הצליחה למשוך את תשומת ליבו של המפיק רוברט ג'ון "מאט" לאנג והשניים החלו להיות חברים אחד של השני, חברות שהעמיקה עם הזמן לזוגיות ולימים גם לנישואין.

טוויין ורוברט החלו להחליף רעיונות לשירים ואף כתבו שירים יחדיו אשר בסופו של דבר נכנסו לאלבומה השני של טוויין. באותה תקופה חברת התקליטים של טוויין החלה ללחוץ עליה להקליט את אלבומה השני מה שגרם לטוויין להגיד לחברת התקליטים שלה שהיא כתבה שירים ביחד עם רוברט אף על פי שבאותה תקופה לא ניתנה כמעט ההזדמנות לטוויין לכתוב את שיריה בעצמה. למרות החששות ולהבטים ניתנה ההזדמנות לטוויין להקליט גרסאות דמו לחלק מהשירים אותם כתבה, שירים אשר בסופו של דבר נכנסו לאלבומה.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אלבומי שאניה טוויין
קטגוריה:אלבומי קאנטרי פופ
קטגוריה:האלבומים הנמכרים ביותר על פי איגוד מוזיקת הקאנטרי הקנדי
קטגוריה:זוכי פרס גראמי לאלבום הקאנטרי הטוב ביותר
קטגוריה:אלבומי יהלום בארצות הברית
קטגוריה:אלבומי יהלום בקנדה
קטגוריה:אלבומי חברת מרקורי נאשוויל
יחסי בוטסואנה–שווייץ

**יחסי בוטסואנה–שווייץ** הם היחסים הדיפלומטיים הרשמיים שבין **[[בוטסואנה|רפובליקת בוטסואנה]]** לבין **[[שווייץ|הקונפדרציה השווייצרית]]**.

## היסטוריה
רפובליקת בוטסואנה והקונפדרציה השווייצרית מקיימות יחסים דיפלומטיים רשמיים. על פי משרד החוץ של שווייץ בוטסואנה היא "פרטנרית מכובדת בארגונים בינלאומיים שונים". משרדיה של הקרן לפיתוח אפריקה הדרומית יושבים בבירת בוטסואנה, גאבורונה והארגון מצליח להשפיע לטובה על הצמיחה הכלכלית של המדינה.

המועצה הפדרלית השווייצרית הכירה בעצמאותה של בוטסואנה, פרוטקטורט בריטי לשעבר בשם "בצ'ואלנד", בשנת 1966. המגעים הדיפלומטיים הלא רשמיים בין שתי המדינות ערכו שנה עד שכוננו יחסים דיפלומטיים רשמיים ב-1967, עם מינוי השגריר השווייצרי בפרטוריה לתפקיד שגריר המדינה גם בבוטסואנה. בוטסואנה מן הצד השני מיוצגת בשווייץ באמצעות שגרירותה שבז'נבה לארגונים בינלאומיים.

פגישות של בכירים רמי דרג משתי המדינות הן נדירות. הפעולות השווייצריות בבוטסואנה מתמקדות בקידום שיתוף הפעולה בין שתי המדינות ובהבטחת השלום והדמוקרטיה במדינה. שווייץ מספקת לבוטסואנה המתפתחת גם סיוע הומניטרי דרך הקרן לפיתוח אפריקה הדרומית (SADC).

על פי הלשכה השווייצרית המרכזית לסטטיסטיקה, בסוף שנת 2015 התגוררו בבוטסואנה 64 אזרחים שווייצרים. בנוסף לכך, מחזיקה שווייץ קונסוליית כבוד ובראשה קונסול כבוד בגאבורונה.

## נציגויות דיפלומטיות
* בוטסואנה אינה מיוצגת בשווייץ, הן בדרג השגרירות והן בדרג הקונסולרי. בוטסואנה האמינה את שגרירותה לארגונים בינלאומיים בז'נבה שבשווייץ גם על שווייץ. עם זאת, זוהי אינה שגרירות בוטסואנה בשווייץ כפי שנהוג לחשוב.
* שווייץ אינה מיוצגת בבוטסואנה בדרג השגרירות. שווייץ מיוצגת בבוטסואנה בדרג הקונסולרי באמצעות קונסוליה רשמית שהיא מחזיקה בגאבורונה, בירת המדינה. שווייץ האמינה את שגרירותה שבפרטוריה, בירת דרום אפריקה הסמוכה, על בוטסואנה.

## קישורים חיצוניים
* Bilateral relations Switzerland–Botswana, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
סולנצבו

**סולנצבו** (ברוסית: **райо́н Со́лнцево**) הוא נפה של המחוז המערבי של העיר הפדרלית מוסקבה, שברוסיה. שטחה הוא 11.287 קמ"ר ואוכלוסייתה מונה 122,400 תושבים (2016).
## היסטוריה
מקורו בשנת 1938 כיישוב דאצ'ה ושמה נקרא על שם המילה הרוסית לשמש ("солнце", "סולנצה"). פעם הייתה זו עיר נפרדת משנת 1971. במאי 1984 האזור נכלל בתחום השיפוט של העיר מוסקבה. ראש הממשלה לשעבר מיכאיל קסיאנוב הוא יליד סולנצבו. מועמד הבחירות לנשיאות ב-2008, אנדריי בוגדנוב, הוא בוגר בית ספר מס' 1000 בסולנצבו, שבו גם למד קסיאנוב.

קבוצת הפשע המאורגן אחוות סולנצבו ביססה את שמה על נפת סולנצבו ממנה באה.

## קישורים חיצוניים

* 

## הערות שוליים

קטגוריה:מוסקבה: נפות
נקודת קוסטור

**נקודת קוסטור** (באנגלית: **Kostur Point**; בבולגרית: **нос Костур**) היא לשון יבשה בחוף המזרחי של האי ברבנט בארכיפלג פאלמר שבאנטארקטיקה.

אורכה של לשון היבשה 1.4 קילומטרים, והיא בולטת לכיוון דרום אל תוך מפרץ היל.

לשון היבשה ממוקמת 4.2 קילומטרים דרומית-מערבית מנקודת ספלנצאני, ו-2.7 קילומטרים צפונית - צפון-מזרחית מנקודת פטרוב.

## היסטוריה
### גילוי ומיפוי לשון היבשה

לשון היבשה מופתה לראשונה על ידי סוקרים בריטיים בשנת 1980.

### מקור השם

לשון היבשה נקראת על שם הכפר קוסטור שבדרום מזרח בולגריה.

השם התקבל רשמית ב-3 ביוני 2010.

[מרכז|ממוזער|700x500 פיקסלים|[בראבנט (אי, אנטארקטיקה)|האי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## לקריאה נוספת
* הגאזט האנטארקטי הבולגרי 

## קישורים חיצוניים
* נקודות קוסטור באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור נקודת קוסטור, תוך סימון אתרים נוספים באזור באתר copernix

## הערות שוליים

קטגוריה:בולגריה באנטארקטיקה
קוסטור
Up!

****** (בעברית: "**למעלה!**") הוא אלבום האולפן הרביעי של הזמרת-יוצרת הקנדית שאניה טוויין, אשר יצא לאור ב-19 בנובמבר 2002, על ידי חברת התקליטים מרקורי נאשוויל. מתוך האלבום יצאו שמונה סינגלים בסך הכול.

עם יציאתו נכנס האלבום אל המקום הראשון במצעד הבילבורד 200, ובכך היה לראשון של טוויין שעשה זאת.

## רקע והצלחה
לאלבום יצאו שלוש גרסאות אשר כל גרסה כללה ז'אנר אחר: הגרסה הראשונה של האלבום כללה את כל שירי האלבום בגרסת פופ, הגרסה השנייה כללה את כל שירי האלבום בגרסת קאנטרי, ואילו הגרסה השלישית כוללת את כל שירי האלבום בגרסת מוזיקה הודית.

כל אלבום מכיל דיסק בצבע שונה ותמונה המאפיינת את ז'אנר האלבום על מנת שיהיה יותר קל לזהות את ז'אנר האלבום. האלבום זכה להצלחה מסחרית מסחררת, בארצות הברית הוא הגיע בשבוע הבכורה שלו למקום הראשון בארצות הברית עם מכירות של 874 אלף עותקים מה שהופך אותו לאחד האלבומים עם הפתיחות החזקות ביותר אי פעם בתולדות המדינה. נכון לספטמבר 2004 האלבום הגיע למכירות של 11 מיליון עותקים בארצות הברית בלבד ובכך הגיע למעמד יהלום, במדינה מה שהפך את טוויין לזמרת היחידה אי פעם במדינה שיש לה 3 אלבומים שהגיעו למעמד יהלום בארצות הברית.

על מנת לקדם את האלבום קיימה טוויין ראיונות בטלוויזיה ואף הופיעה במופע המחצית של הסופרבול בתחילת 2003. בהמשך גם יצאה לסיבוב ההופעות המצליח שלה Up! Tour אשר במהלכו הופיעה בצפון אמריקה ואירופה. מכירות האלבום מסתכמות ב-20 מיליון עותקים מה שהופך את האלבום לאחד מהאלבומים הנמכרים ביותר בכל הזמנים.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אלבומי שאניה טוויין
קטגוריה:אלבומי קאנטרי פופ
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומים שהגיעו למקום הראשון בניו זילנד
קטגוריה:האלבומים הנמכרים ביותר על פי איגוד מוזיקת הקאנטרי הקנדי
קטגוריה:אלבומי פלטינה בברזיל
קטגוריה:אלבומי יהלום בארצות הברית
קטגוריה:אלבומי יהלום בקנדה
קטגוריה:אלבומי חברת מרקורי נאשוויל